Ibu Siti Koestini Soemardi lan para tenaga transliterator liyane rumangsa marem lan bombong dene nganti saiki Reksapustaka isih tetep urip. Saperangan pamulangan luhur isih aweh kawigaten minangka sumber lan kedhunging ngelmu tinggalane para leluhur. Panjenengane uga nelakake rasa syukur amarga nganti yuswa sepuh tenagane isih migunani lan bisa aweh pisumbang kanggo lestarining budaya bangsa.